কুন-দ্গা'-ব্জাং-পো
**কুন-দ্গা'-ব্জাং-পো** (ওয়াইলি: *kun dga' bzang po*) (১৩৮২-১৪৫৬) তিব্বতের ঙ্গোর-এ-বাম-ছোস-ল্দান বৌদ্ধবিহারের প্রতিষ্ঠাতা তথা প্রথম ঙ্গোর-ছেন ছিলেন।

জন্ম
----

কুন-দ্গা'-ব্জাং-পো ১৩৮২ খ্রিষ্টাব্দে তিব্বতের সা-স্ক্যা বৌদ্ধবিহারে জন্মগ্রহণ করেন। তার মাতার নাম ছিল ব্সোদ-নাম্স-দ্পাল-ল্দান (ওয়াইলি: *bsod nams dpal ldan*)। মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান (ওয়াইলি: *mus chen sems dpa' chen po dkon mchog rgyal mtshan*) নামক কুন-দ্গা'-ব্জাং-পোর প্রধান শিষ্য দ্বারা রচিত জীবনীগ্রন্থানুসারে তার পিতার নাম ছিল দ্পোন-ত্শাং-গ্রুব-পা-য়োন-তান (ওয়াইলি: *dpon tshang grub pa yon tan*)।

শিক্ষা
------

নয় বছর বয়সে তিনি য়ে-শেস-র্গ্যাল-ম্ত্শান (ওয়াইলি: *ye shes rgyal mtshan*) নামক ভিক্ষুর নিকট শিক্ষার্থীর শপথ এবন পরবর্তীকালে ভিক্ষুর শপথ গ্রহণ করেন। পঁচিশ বছর বয়সে তিনি শাংস-ছোস-'খোর-স্গাং (ওয়াইলি: *shangs chos 'khor sgang*) নামক স্থানে স্ক্যাব্স-ম্ছোগ-দ্পাল-ব্জাং (ওয়াইলি: *skyabs mchog dpal bzang*) নামক ভিক্ষু এবং ঝে বৌদ্ধবিহারে সাংস-র্গ্যাস-দ্পাল (ওয়াইলি: *sangs rgyas dpal*) নামক পন্ডিতের নিকট মার্গফল সম্বন্ধে অধ্যয়ন করেন। এছাড়া তার উল্লেখযোগ্য শিক্ষক ছিলেন দ্পাল-ল্দান-ত্শুল-খ্রিম্স (ওয়াইলি: *dpal ldan tshul khrims*), কুন-দ্গা'-র্গ্যাল-ম্ত্শান (ওয়াইলি: *kun dga' rgyal mtshan*) এবং গ্ঝোন-নু-ব্লো-গ্রোস (ওয়াইলি: *gzhon nu blo gros*)।

ঙ্গোর-এ-বাম-ছোস-ল্দান বৌদ্ধবিহার প্রতিষ্ঠা
------------------------------------------

১৪২৯ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহার (ওয়াইলি: *ngor e waM chos ldan*) প্রতিষ্ঠা করেন যা পরবর্তীকালে সা-স্ক্যা ধর্মসম্প্রদায়ের ঙ্গোর গোষ্ঠীর মূলকেন্দ্রে পরিণত হয়। কুন-দ্গা'-ব্জাং-পোর আত্মজীবনী অনুসারে তিনি নিরিবিলিতে সাধনার উদ্দেশ্যে ও তৎকালীন রাজনীতিতে অত্যন্ত সক্রিয় সা-স্ক্যা ধর্মসম্প্রদায় থেকে দূরে থাকতে এই বিহার স্থাপন করেন। এই বিহারের পাঠ্যক্রম সা-স্ক্যা ধর্মসম্প্রদায়ের ঐতিহ্যানুসারেই পরিচালিত হত এবং এই বিহার মার্গফল তত্ত্বের ত্শোগ্স-ব্শাদ (ওয়াইলি: *tshogs bshad*) নামক ঐতিহ্যের মূল পীঠস্থান ছিল। কুন-দ্গা'-ব্জাং-পো এই বিহারের মূল মন্দির, মহাবিদ্যালয় ও প্রচুর মূর্তি নির্মাণের ব্যবস্থা করেন।

মুস্তাং যাত্রা
--------------

আ-মা-দ্পাল (ওয়াইলি: *a ma dpal*) নামক মুস্তাং রাজ্যের রাজার আমন্ত্রণে তিনি ১৪২৭ ও ১৪৩৬ খ্রিষ্টাব্দে এবং আ-ম্গোন-ব্জাং (ওয়াইলি: *a mgon bzang*) নামক পরবর্তী রাজার আমন্ত্রণে ১৪৪৭ খ্রিষ্টাব্দে কুন-দ্গা'-ব্জাং-পো মুস্তাং যাত্রা করেন। এই তিনবার যাত্রায় তিনি স্তেং-ছেন-'দুল-গ্র্বা-স্দোম-গ্সুম-গ্লিং (ওয়াইলি: *steng chen 'dul grwa sdom gsum gling*), ব্রাগ-দ্কার-গ্যি-ছোস-স্দে-থেগ-ছেন-দার-র্গ্যাস-গ্লিং (ওয়াইলি: *brag dkar gyi chos sde theg chen dar rgyas gling*) এবং ব্যাম্স-পা-ল্হা-খাং (ওয়াইলি: *byams pa lha khang*) নামক তিনটি মঠ স্থাপন করেন। এছাড়াও তিনি আ-মা-দ্পালকে দীক্ষাদান করেন।

শিষ্য
-----

পরবর্তী ছয়জন ঙ্গোর-এ-বাম-ছোস-ল্দান বৌদ্ধবিহারের প্রধান বা ঙ্গোর-ছেন ছাড়াও তার উল্লেখযোগ্য শিষ্য ছিলেন স্মার-খাম্স-পা-গ্রাগ্স-পা-ব্জাং-পো (ওয়াইলি: *smar khams pa grags pa bzang po*) পান-ছেন-'বুম-ফ্রাগ-গ্সুম-পা (ওয়াইলি: *paN chen 'bum phrag gsum pa*), কুন-দ্গা'-দ্পাল-'ব্যোর নামক দ্বিতীয় দ্রুকছেন প্রভৃতি।

তথ্যসূত্র
---------

1. 1 2 3 4 5  Townsend, Dominique (2010-04)। "Ngorchen Kunga Zangpo"। *The Treasury of Lives: Biographies of Himalayan Religious Masters*। সংগ্রহের তারিখ 2014-04-29।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Heimbel, Jörg. Forthcoming. "Biographical Sources for Researching the Life of Ngor chen Kun dga’ bzang po (1382–1456)." In Proceedings of the 2009 International Society of Young Tibetologists, Paris.

|  |  |  |
| --- | --- | --- |
| পূর্বসূরী-- | **কুন-দ্গা'-ব্জাং-পো  প্রথম ঙ্গোর-ছেন** | উত্তরসূরীমুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান |
|